**Αντόν Τσέχωφ**

**Βιογραφικό**

|  |
| --- |
| Άντον Τσέχοφ: Μιλώ ...σιωπώντας! (Η βιογραφία του & Ο Βυσσινόκηπος από το  "θέατρο της Τετάρτης". - sykees8 |



Ο **Άντον Πάβλοβιτς Τσέχωφ** ([ρωσ.](https://el.wikipedia.org/wiki/%CE%A1%CF%89%CF%83%CE%B9%CE%BA%CE%AC) Анто́н Па́влович Че́хов), ([29 Ιανουαρίου](https://el.wikipedia.org/wiki/29_%CE%99%CE%B1%CE%BD%CE%BF%CF%85%CE%B1%CF%81%CE%AF%CE%BF%CF%85) [1860](https://el.wikipedia.org/wiki/1860) – [15 Ιουλίου](https://el.wikipedia.org/wiki/15_%CE%99%CE%BF%CF%85%CE%BB%CE%AF%CE%BF%CF%85) [1904](https://el.wikipedia.org/wiki/1904)) ήταν [**Ρώσος**](https://el.wikipedia.org/wiki/%CE%A1%CF%89%CF%83%CE%AF%CE%B1) **θεατρικός συγγραφέας** και ένας από τους μεγαλύτερους **διηγηματογράφους** της παγκόσμιας λογοτεχνίας. Σπούδασε και εργάστηκε ως **γιατρός**.

Γεννήθηκε στις [29 Ιανουαρίου](https://el.wikipedia.org/wiki/29_%CE%99%CE%B1%CE%BD%CE%BF%CF%85%CE%B1%CF%81%CE%AF%CE%BF%CF%85) [1860](https://el.wikipedia.org/wiki/1860) (17 Ιανουαρίου με το [παλαιό ημερολόγιο](https://el.wikipedia.org/wiki/%CE%99%CE%BF%CF%85%CE%BB%CE%B9%CE%B1%CE%BD%CF%8C_%CE%B7%CE%BC%CE%B5%CF%81%CE%BF%CE%BB%CF%8C%CE%B3%CE%B9%CE%BF)) στην κωμόπολη [Ταγκανρόγκ](https://el.wikipedia.org/wiki/%CE%A4%CE%B1%CE%B3%CE%BA%CE%B1%CE%BD%CF%81%CF%8C%CE%B3%CE%BA), στη νότια [Ρωσία](https://el.wikipedia.org/wiki/%CE%A1%CF%89%CF%83%CE%AF%CE%B1). Πέθανε στις [15 Ιουλίου](https://el.wikipedia.org/wiki/15_%CE%99%CE%BF%CF%85%CE%BB%CE%AF%CE%BF%CF%85) [1904](https://el.wikipedia.org/wiki/1904) (2 Ιουλίου με το παλαιό ημερολόγιο) στη γερμανική πόλη Μπάντενβάιλερ και τάφηκε στη Μόσχα στις [22 Ιουλίου](https://el.wikipedia.org/wiki/22_%CE%99%CE%BF%CF%85%CE%BB%CE%AF%CE%BF%CF%85) [1904](https://el.wikipedia.org/wiki/1904). Θεωρείται από τις πιο σημαντικές μορφές της παγκόσμιας δραματουργίας και άσκησε μεγάλη επίδραση στη **θεατρική λογοτεχνία** του 20ού αιώνα. Στα έργα του αποτυπώνεται **η** **διαρκής φθορά της καθημερινής ζωής**. Οι ήρωές του είναι άνθρωποι της ανώτερης κυρίως τάξης, που «ξοδεύουν» τη ζωή τους μέσα στην πνιγηρή ατμόσφαιρα της ρώσικης επαρχίας.

**Παιδική ηλικία**

Ήταν το τρίτο από τα έξι παιδιά της οικογένειάς του (Αλέξανδρος, Νικόλαος, Ιβάν, Μαρία, Μιχαήλ) και μεγάλωσε σε πολύ αυστηρό και θρησκευτικό περιβάλλον. Ο παππούς του Τσέχωφ ήταν δουλοπάροικος, που εξαγόρασε τη ελευθερία του. Ο πατέρας του (Πάβελ Εγκόροβιτς) ήταν έμπορος τρίτης συντεχνίας και διατηρούσε μπακάλικο. Το ελάχιστο κέρδος του πατέρα ήταν αδύνατο να καλύψει τις ανάγκες της μεγάλης οικογένειας, γεγονός που τον ανάγκασε να δηλώσει πτώχευση. Τα δύο μεγαλύτερα αδέρφια του Τσέχωφ, ο Αλέξανδρος και ο Νικόλαος, αντιδρώντας στον αυταρχισμό του πατέρα τους και στην καθημερινή τους μιζέρια έφυγαν απ' το σπίτι. Για να αποφύγει τη δικαστική δίωξη των δανειστών του, ο πατέρας του κατέφυγε στη [Μόσχα](https://el.wikipedia.org/wiki/%CE%9C%CF%8C%CF%83%CF%87%CE%B1). Λίγο αργότερα έφυγε και η μητέρα του με τα αδέρφια του, Μαρία και Μιχαήλ. Τα πρώτα του γράμματα ο Αντόν τα έμαθε στην προπαρασκευαστική τάξη του ενοριακού ελληνικού σχολείου του Ταγκανρόγκ και στη συνέχεια φοίτησε στο κλασικό γυμνάσιο της πόλης. Από την 6η τάξη του γυμνασίου αναγκάστηκε μόνος του να βγάζει το ψωμί του παραδίδοντας μαθήματα κατ' οίκον. Πούλησε ό,τι είχε απομείνει από τα πράγματα του σπιτιού και έστειλε τα λεφτά στους γονείς του στη Μόσχα.

**Πρώιμα έργα**

Το [1879](https://el.wikipedia.org/wiki/1879) ο Τσέχωφ μπαίνει στο Ιατρικό Τμήμα του Πανεπιστημίου της Μόσχας, από όπου αποφοίτησε το [1884](https://el.wikipedia.org/wiki/1884). **Από τα χρόνια του γυμνασίου έγραφε χιουμοριστικές σκηνές, αφηγήσεις, μονόπρακτα και ως φοιτητής δημοσίευσε τα πρώτα του ευθυμογραφήματα.** Συνεργάστηκε με τα περιοδικά *Ξυπνητήρι*, *Θεατής*, *Μόσχα*, *Φως και σκιά*, *Θραύσματα* κ.ά., με το ψευδώνυμο «Αντόσια Τσεχοντέ». Το [1884](https://el.wikipedia.org/wiki/1884) κυκλοφόρησε το πρώτο του βιβλίο διηγημάτων, *Τα παραμύθια της Μελπομένης* και το [1885](https://el.wikipedia.org/wiki/1885) τις *Φανταχτερές Ιστορίες*

**Κυρίως έργο**

Παράλληλα με το επάγγελμα του ιατρού, αναπτύσσει μεγάλη και σημαντική συγγραφική δραστηριότητα. Το [1886](https://el.wikipedia.org/wiki/1886) γράφει το πρώτο του μονόπρακτο με τίτλο *Κύκνειο άσμα*. Το [1887](https://el.wikipedia.org/wiki/1887) ανεβαίνει στη σκηνή του Θεάτρου Κορς στη Μόσχα το έργο του *Ιβάνοφ*, το οποίο δέχεται αντικρουόμενες κριτικές. Γεγονός που τον οδήγησε να μη δώσει ποτέ σε επαγγελματικό θίασο το δεύτερο θεατρικό του έργο το *Δαίμονας του δάσους* (πρώτη μορφή του έργου *Θείος Βάνιας*). Το [1888](https://el.wikipedia.org/wiki/1888) του απονέμεται το **Βραβείο Πούσκιν**. Το [1891](https://el.wikipedia.org/wiki/1891) ταξιδεύει στην Ευρώπη. Επιστρέφοντας στη Ρωσία εργάζεται εντατικά ως γιατρός για την καταπολέμηση της [χολέρας](https://el.wikipedia.org/wiki/%CE%A7%CE%BF%CE%BB%CE%AD%CF%81%CE%B1). Εγκαθίσταται στο Μελίχοβο της [Ουκρανίας](https://el.wikipedia.org/wiki/%CE%9F%CF%85%CE%BA%CF%81%CE%B1%CE%BD%CE%AF%CE%B1), όπου ως γιατρός εξυπηρετεί 26 χωριά και 7 εργοστάσια. Προηγουμένως, έχει επισκεφτεί τη νήσο [Σαχαλίνη](https://el.wikipedia.org/wiki/%CE%A3%CE%B1%CF%87%CE%B1%CE%BB%CE%AF%CE%BD%CE%B7), μελετώντας τις άθλιες συνθήκες διαβίωσης των καταδίκων. Το [1894](https://el.wikipedia.org/wiki/1894) πραγματοποιεί το δεύτερο ταξίδι του στο εξωτερικό. Το [1896](https://el.wikipedia.org/wiki/1896) ανεβαίνει ανεπιτυχώς στην [Πετρούπολη](https://el.wikipedia.org/wiki/%CE%A0%CE%B5%CF%84%CF%81%CE%BF%CF%8D%CF%80%CE%BF%CE%BB%CE%B7), στο θέατρο Αλεξαντρίνσκι, το έργο του [*Ο Γλάρος*](https://el.wikipedia.org/wiki/%CE%93%CE%BB%CE%AC%CF%81%CE%BF%CF%82_%28%CE%B8%CE%B5%CE%B1%CF%84%CF%81%CE%B9%CE%BA%CF%8C_%CE%AD%CF%81%CE%B3%CE%BF%29). Τη χρονιά εκείνη αντιμετωπίζει την πρώτη σοβαρή εκδήλωση της [φυματίωσης](https://el.wikipedia.org/wiki/%CE%A6%CF%85%CE%BC%CE%B1%CF%84%CE%AF%CF%89%CF%83%CE%B7). Επίσης, το [1896](https://el.wikipedia.org/wiki/1896), με χρήματα που συγκεντρώνει από εράνους, φιλανθρωπίες και παραστάσεις, χτίζει ένα σχολείο στο Ταλέζ. Νέα κρίση της αρρώστιας του [1897](https://el.wikipedia.org/wiki/1897), τον αναγκάζει να πάει στη Ριβιέρα της Νότιας Γαλλίας, ενώ ανεβαίνει στην ρωσική επαρχία *ο* [*Θείος Βάνιας*](https://el.wikipedia.org/wiki/%CE%98%CE%B5%CE%AF%CE%BF%CF%82_%CE%92%CE%AC%CE%BD%CE%B9%CE%B1%CF%82).

Το [1898](https://el.wikipedia.org/wiki/1898) και [1899](https://el.wikipedia.org/wiki/1899) παρουσιάζονται στο κοινό της Μόσχας από το Θέατρο Τέχνης, με πολύ μεγάλη επιτυχία, τα έργα του *Ο Γλάρος* και *Ο θείος Βάνιας*. **Η συνεργασία του Τσέχοφ με το Θέατρο Τέχνης και τον** [**Στανισλάφσκι**](https://el.wikipedia.org/wiki/%CE%9A%CE%BF%CE%BD%CF%83%CF%84%CE%B1%CE%BD%CF%84%CE%AF%CE%BD_%CE%A3%CF%84%CE%B1%CE%BD%CE%B9%CF%83%CE%BB%CE%AC%CF%86%CF%83%CE%BA%CE%B9) στάθηκε καθοριστική στη διαμόρφωση της δραματουργίας του. Την εποχή αυτή εγκαθίσταται μόνιμα στη [Γιάλτα](https://el.wikipedia.org/wiki/%CE%93%CE%B9%CE%AC%CE%BB%CF%84%CE%B1) της Κριμαίας, λόγω της υγείας του. Το [1900](https://el.wikipedia.org/wiki/1900) γίνεται μέλος της Ρωσικής Ακαδημίας και το [1901](https://el.wikipedia.org/wiki/1901) παντρεύεται την ηθοποιό Όλγα Κνίππερ. Την ίδια χρονιά ανεβαίνουν στη Μόσχα *Οι τρεις αδελφές*, πάλι από το Θέατρο Τέχνης. **Το** [**1902**](https://el.wikipedia.org/wiki/1902) **παραιτείται από τη Ρωσική Ακαδημία, ως ένδειξη διαμαρτυρίας για τη μη αποδοχή ως μέλους της του** [**Γκόρκι**](https://el.wikipedia.org/wiki/%CE%9C%CE%B1%CE%BE%CE%AF%CE%BC_%CE%93%CE%BA%CF%8C%CF%81%CE%BA%CE%B9)**.** Το [1904](https://el.wikipedia.org/wiki/1904), λίγο πριν τον θάνατό του, το Θέατρο Τέχνης παρουσιάζει το έργο του [*Ο βυσσινόκηπος*](https://el.wikipedia.org/w/index.php?title=%CE%9F_%CE%B2%CF%85%CF%83%CF%83%CE%B9%CE%BD%CF%8C%CE%BA%CE%B7%CF%80%CE%BF%CF%82&action=edit&redlink=1).

Ως πραγματικός ανατόμος πετυχαίνει να αποδώσει το **σαρκαστικό** και **χιουμοριστικό**, μα και το παράλληλα **τραγικό** μέσα από τη λεπτομερή παρατήρηση και την παράθεση της ακριβούς λεπτομέρειας. Οι χειρονομίες και η ομιλία είναι κάτι στο οποίο εστιάζει ο Τσέχωφ, προκειμένου να αποδώσει ολοκληρωμένους τους χαρακτήρες του. Μια ατέλειωτη πινακοθήκη τύπων γνωστών σε όλους παρελαύνει μέσα από τη διηγηματογραφία του κάνοντας τον αναγνώστη να αναγνωρίζει σε αυτό στοιχεία της δικής του προσωπικότητας, Το χιουμοριστικό κομμάτι είναι το μέσο για να  πει ο Τσέχωφ αλήθειες που ο άλλος δυσκολεύεται να δεχτεί. Το χιούμορ είναι το εργαλείο που ή δυναμώνει την τραγωδία ή τη μετριάζει κι αυτό το ρύθμισμα του σχοινιού είναι δεξιότητα μοναδική στα χέρια του συγγραφέα.

  Στα τέλη του 19ου αιώνα η **πνευματική και κοινωνική σήψη** σε συνδυασμό με την  **κακοδιοίκηση** από τον τσάρο οδήγησαν σε μια τελματώδη κατάσταση τους ανθρώπους, που αμόρφωτοι κι απογοητευμένοι προέβαιναν σε μια τυπική μόνο κατοχύρωση της ελευθερίας τους. Το 1881 η δολοφονία του τσάρου βρίσκει τους ανθρώπους κουρασμένους, αλλά με εμφανή την ελπίδα αναρρίχησης σε θέσεις που δεν αξίζουν, στοιχείο που χαρακτηρίζει όλες τις κοινωνίες της φθοράς και πολλές από τις σύγχρονες ακόμη.

  Οι ήρωες των διηγημάτων του μασκαρεύονται πρόσωπα και οι αιχμάλωτες ψυχές τους ζουν πολλές δοκιμασίες ταυτόχρονα. Πρόκειται για πρόσωπα αδύναμα και θαμπά που δεν μπορούν να αποκαλύψουν ποιοι στα αλήθεια είναι. Είναι, συνήθως, μίζεροι κι ελπίζουν σε ένα λαμπρό μέλλον.

  Από τα πιο χαρακτηριστικά όλων των παραπάνω διηγήματα, [«Ο Παχύς και ο Αδύνατος»](http://ebooks.edu.gr/modules/ebook/show.php/DSGYM-C113/351/2367%2C9002/) μαζί με «Το θάνατο ενός υπαλλήλου», δημοσιεύτηκαν το 1883 με διαφορά τριών μηνών στο περιοδικό «Συντρίμμια» και αναδείχνουν την επίδραση της κοινωνικής ιεραρχίας και των θέσεων εξουσίας στην ψυχολογία και τη συμπεριφορά των Ρώσων της εποχής. Με άλλα λόγια, η θέση που κατέχει κανείς στην ιεραρχία της τσαρικής Ρωσίας είναι ανάλογη με το σεβασμό που θα εισπράξει από την κοινωνία. Οι θέσεις κατοχυρώνονται και οι άνθρωποι εξελίσσονται επιδεικνύοντας γλοιωδέστατη κολακεία σε όσους καθιέρωσε το πολιτικό σύστημα.